แนวโน้มดัชนีเช้าแกว่งตัวกรอบแคบ
นักวิเคราะห์ฯคาดตลาดหุ้นไทยเช้านี้แกว่งตัวในกรอบแคบ โดยมีปัจจัยหนุนเรื่องการปรับแข็งค่าของเงินหยวน และปัญหาการลงทุนในมาบตาพุดมีแนวโน้มคลี่คลาย
29 มิ.ย. 2553

นักวิเคราะห์ฯคาดตลาดหุ้นไทยเช้านี้แกว่งตัวในกรอบแคบ โดยมีปัจจัยหนุนเรื่องการปรับแข็งค่าของเงินหยวน และปัญหาการลงทุนในมาบตาพุดมีแนวโน้มคลี่คลาย
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้คาดว่าจะแกว่งค่อนข้างน้อยขึ้นลงไม่มากนัก เนื่องจากตลาดหุ้นยังคงไม่มีปัจจัยใหม่มากระตุ้นตลาดหุ้นบ้านเรามากนัก โดยในส่วนของปัจจัยต่างประเทศที่ส่งผลดีหากเกิดขึ้นจริงคือการที่สหรัฐกดดันให้จีนปรับเพิ่มค่าเงินหยวน ซึ่งจะส่งผลให้ค่าเงินในภูมิภาคแข็งค่าขึ้นด้วย และคาดว่าจะทำให้เงินไหลเข้ามาในตลาดหุ้นภูมิภาค รวมถึงตลาดหุ้นไทย
นอกจากนี้ยังคงต้องติดตามกรณีปัญหาการลงทุนในมาบตาพุดว่าจะมีการแก้ไขไปในทิศทางใดและผลสรุปที่จะเกิดขึ้นหลังจากคณะกรรมการ 4 ฝ่ายปิดภารกิจส่งข้อเสนอและสรุปแนวทางทั้งหมดให้กับรัฐบาลแล้ว ทำให้เห็นความคืบหน้าไปค่อนข้างมาก  ทั้งนี้มองว่าตลาดหุ้นควรอยู่ระดับ 808-810 จุด ไม่ควรหลุด 800 จุด เพราะไม่เช่นนั้นจะหลุดลงมายาว
กรอบการลงทุน แนวรับ 800 จุด แนวต้าน 808-810 จุด ถือหุ้น 60% ของพอร์ตลงทุน